                                ROMÂNIA                    


      JUDEŢUL IAŞI                                                                                                                 
CONSILIUL LOCAL AL MUNICIPIULUI PAŞCANI                      
HOTĂRÂREA NR. 105
Din 29.09.2011
cu privire la modificarea Hotărârii Consiliului Local nr. 76/29.07.2011

 privind aprobarea impozitelor şi taxelor locale în municipiul Paşcani 
pentru anul 2012

Consiliul Local al Municipiului Paşcani, judetul Iasi:

Având în vedere art. 56 din Constituţia României;


Având în vedere Titlul IX  - Impozite şi taxe locale - din Legea nr. 571/2003 privind Codul fiscal, cu modificările şi completările ulterioare;


Având în vedere Legea nr. 343/17.07.2006 pentru modificarea şi completarea Legii 571/2003 privind Codul fiscal; 


Având în vedere H.G. nr. 44/22.01.2004 pentru aprobarea Normelor metodologice de aplicare a Legii nr. 571/2003 privind Codul fiscal, cu modificările şi completările ulterioare;


Având în vedere prevederile H.G. nr. 1861/21.12.2006 pentru modificarea si completarea Normelor metodologice de aplicare a Legii nr. 571/2003 privind Codul fiscal, aprobate prin  Hotararea Guvernului nr. 44/2004;
          Având în vedere O.G. nr. 92/ 2003 privind Codul de procedură fiscală, republicată cu modificările şi completările ulterioare;


Având în vedere H.G. nr. 1050/2004 privind aprobarea Normelor metodologice de aplicare a O.G. 92/ 2003 privind Codul de procedură fiscală;


Având în vedere prevederile  H.G. nr. 956/2009 privind nivelurile pentru valorile impozabile, impozitele si taxele locale si alte taxe asimilate acestora, precum şi amenzile aplicabile în anul fiscal 2010, cu modificari si completari ulterioare; 
          Având în vedere prevederile O.U.G. nr. 59/2010 pentru modificarea Legii nr. 571/2003 privind Codul Fiscal;

Având în vedere prevederile Legii nr. 88/2011 privind aprobarea Ordonanţei de urgenţă a Guvernului nr. 59/2010 pentru modificarea Legii nr. 571/2003 privind Codul fiscal;
           Având în vedere prevederile O.G. nr. 30/2011 pentru modificarea şi completarea Legii nr. 571/2003 privind Codul fiscal, precum şi pentru reglementarea unor măsuri financiar – fiscale;
           Având în vedere prevederile Legii nr. 273/2006 privind finanţele publice locale, cu modificările şi completările ulterioare;

           Având în vedere prevederile art. 36, alin. (4), lit. c) din Legea nr. 215/2001 privind administraţia publică, republicată cu modificările şi completările ulterioare;
               Avand in vedere propunerea primarului municipiului Pascani,  in calitate de initiator al proiectului de hotarare si expunerea de motive  a initiatorului, inregistrata sub nr. 16396/19.09.2011;

                În baza Raportului   de specialitate  comun   intocmit de Directia Economica si Serviciul Taxe si Impozite locale din cadrul aparatului de specialitate al primarului, inregistrat sub nr. 16397/19.09.2011;


Având în vedere următoarele avize ale comisiilor de specialitate din cadrul Consiliului Local al municipiului Paşcani:

· Avizul Comisiei de prognoze economico-sociale, buget, finanţe, industrie, agricultură, silvicultură, prestări servicii, comerţ şi IMM-uri, înregistrat sub nr.1010/28.09.2011;
· Avizul Comisiei juridică, ordine publică, drepturile omului şi libertăţi cetăţeneşti, înregistrat sub nr.1023/28.09.2011;

· Avizul Comisiei de organizare şi dezvoltare urbanistică, realizarea lucrărilor publice, conservarea monumentelor istorice, protecţia mediului, ecologie, patrimoniu şi administraţie publică, înregistrat sub nr. 1000/27.09.2011;

· Avizul Comisiei pentru sănătate, muncă, protecţie socială şi combaterea sărăciei, înregistrat sub nr.1035/29.09.2011;

           În temeiul art. 45 alin. (1) din Legea nr. 215/ 2001 privind administraţia publică republicată, cu modificările şi completările ulterioare 
H O T Ă R Ă Ş T E :
Art.1. Se modifică şi se completează Hotărârea Consiliului Local nr. 76/29.07.2011 privind aprobarea impozitelor şi taxelor locale în municipiul Paşcani pentru anul 2012.
Art.2. Se modifică şi se completează articolul 1 din Hotărârea Consiliului Local nr. 76/29.07.2011, care va avea următorul cuprins:
"Se aprobă impozitele şi taxele locale în municipiul Paşcani, pentru anul 2012 după cum urmează:


a) Nivelurile în sume fixe se stabilesc la nivelul celor aplicate în anul 2011;


b) Cota prevăzută la art. 253, alin.(2) din Legea 571/2003 privind Codul fiscal se stabileşte la 1,15 % pentru clădirile aparţinând persoanelor juridice, reevaluate sau dobândite începând cu data de 1 ianuarie 2009; 


c) Cota prevăzută la art. 253, alin.(6), lit. a) din Legea 571/2003 privind Codul fiscal se stabileşte la 10 %, pentru clădirile aparţinând persoanele juridice, reevaluate sau dobândite până la data de 31 decembrie 2008; 
           d) Cota prevăzută la art. 253, alin.(6), lit. b) din Legea 571/2003 privind Codul fiscal se stabileşte la 35 %, pentru clădirile aparţinând persoanele juridice, reevaluate sau dobândite până la data de 31 decembrie 2006; 

e) Cota prevăzută la art. 270, alin. (4) din Legea 571/2003 privind Codul fiscal se stabileşte la 3% din valoarea serviciilor de reclamă şi publicitate;


f) Cota prevăzută la art. 279, alin (2) din Legea nr. 571/2003 privind Codul fiscal, reprezentând taxa hotelieră, se stabileşte la 1%. Cota se aplică la tarifele de cazare practicate de unităţile de cazare (hoteluri, moteluri, pensiuni, cabane, etc.) şi se datorează pentru întreaga durată a sejurului."
          Art.3. Impozitul pe mijloacele de transport cu tracţiune mecanică se stabileşte pentru anul 2012 în conformitate cu prevederile O.G. nr. 59/2010 şi ale O.G. nr. 30/2011 pentru modificarea şi completarea Legii nr. 571/2003 privind Codul fiscal, precum şi pentru reglementarea unor măsuri financiar – fiscale.
Art.4.  Se abrogă Anexa 1 referitoare la impozitele şi taxele locale - persoane fizice, capitolul III – impozitul pe mijloacele de transport, punctul III.1 şi Anexa 2 referitoare la impozite şi taxe locale – persoane juridice, capitolul I – impozitul şi taxa pe clădiri, capitolul III - impozitul pe mijloacele de transport, punctul III.1 şi capitolul VI – taxa hotelieră  din Hotărârea Consiliului Local nr. 76/29.07.2011 privind aprobarea impozitelor şi taxelor locale în municipiul Paşcani pentru anul 2012, care se înlocuiesc cu Anexele 1 -3, parti integrante  din  prezenta hotărâre.
Art.5.  Începând cu 1 ianuarie 2012 se aprobă scutirea de la plata impozitului pe clădiri pe o perioadă de 8 ani cu începere de la data de întâi ianuarie a anului fiscal următor finalizării lucrărilor de reabilitare, pentru proprietarii apartamentelor din blocurile de locuinţe şi ai imobilelor care au executat lucrări de intervenţie pe cheltuială proprie, pe baza procesului-verbal de recepţie la terminarea lucrărilor, întocmit în condiţiile legii, prin care se constată realizarea măsurilor de intervenţie recomandate de către auditorul energetic în certificatul de performanţă energetică sau, după caz, în raportul de audit energetic, astfel cum este prevăzut în Ordonanţa de urgenţă a Guvernului nr. 18/2009 privind creşterea performanţei energetice a blocurilor de locuinţe, aprobată cu modificări şi completări prin Legea nr. 158/2011.
Art.6.  Începând cu 1 ianuarie 2012 se aprobă scutirea de la plata impozitului pe clădiri/taxei pe clădiri pe o perioadă de 5 ani consecutivi, cu începere de la data de întâi ianuarie a anului fiscal următor în care a fost efectuată recepţia la terminarea lucrărilor, pentru proprietarii care execută lucrări în condiţiile Legii nr. 153/2011,  privind măsuri de creştere a calităţii arhitectural-ambientale a clădirilor.
Art.7. Biroul Administraţie Publică va comunica în copie prezenta hotărâre :

· Instituţiei Prefectului judeţului Iaşi;
· Primarului municipiului Paşcani;
· Serviciilor publice ale Primăriei municipiului Paşcani;
· Serviciului  Taxe si Impozite Locale;
· Poliţiei municipiului Paşcani;
· Mass-mediei locale.
PREŞEDINTE DE ŞEDINŢĂ                                       Contrasemneaza pentru legalitate

             Consilier,                                                            SECRETARUL MUNICIPIULUI,


CENTEA LILIANA                                                                     Cons. jr. MIRCEA ZUZAN
                           ANEXA   1

                                                                                                                                                                                                                                   LA HOTĂRÂREA NR. 105/29.09.2011
IMPOZITUL ŞI TAXA PE CLĂDIRI – PERSOANE JURIDICE
	Tipul clădirii
	Nivel conform O.G.  nr. 30/31.08.2011
	Nivel propus in anul 2012

	a) reevaluata / dobândita până la 31.12.2006
	între 30% şi 40%
	35 % aplicat la valoarea de inventar a cladirii

	b) reevaluata / dobândita până la 31.12.2008
	între 10% şi 20%
	10 % aplicat la valoarea de inventar a cladirii

	c) reevaluata /dobândita începând cu 01.01.2009
	
	1,15 % aplicat la valoarea de inventar a cladirii



Pentru clădirile proprietate publică sau privată a statului ori a unitaţilor administrativ-teritoriale, concesionate, închiriate, date în  administrare  sau  în folosinţă dupa caz, se stabileşte taxa pe clădiri care reprezintă sarcina fiscală a concesionarilor, locatarilor, titularilor dreptului de administrare sau de folosinţă dupa caz, în condiţii similare impozitului pe clădiri.

    
Orice persoană care dobândeşte, construieşte, modifică, modernizează sau înstrainează o clădire are obligaţia de a depune o declaraţie fiscală la compartimentul de specialitate al administraşiei publice locale în a cărei rază de competenţă se află clădirea, în termen de 30 de zile de la data dobândirii, construirii sau înstrăinării.

    
Înstrăinarea unei clădiri se face prin atestarea achitării obligaţiilor bugetare prin certificatul fiscal emis de compartimentul de specialitate al autorităţilor administraţiei publice locale. Actele prin care se instrainează clădiri cu încălcarea acestei prevederi sunt nule de drept.


Impozitul / taxa pe cladiri se plăteşte anual în două rate egale pâna la datele de 31 martie 2012 si 30 septembrie 2012 inclusiv.


Pentru neplata pana la termenele prevazute de lege se calculeaza majorari de intarziere potrivit actelor normative in vigoare pana la data achitarii integrale a sumei datorate.

Impozitul / taxa pe cladiri datorat pentru un an aceluiaşi buget local de catre contribuabili persoane juridice in suma de pâna la 50 lei inclusiv, se achită integral până la primul termen de plată, respectiv 31 martie 2012.
  ANEXA  2
                                                                                                                                                                                                                             LA HOTĂRÂREA NR. 105/29.09.2011
TAXA HOTELIERĂ
	Taxa  hotelieră
	Nivel propus in  anul 2012


	Cota aplicata tarifului de cazare
	1 %



     Taxa pentru sederea intr-o unitate de cazare se incaseaza de catre persoanele prin intermediul carora se realizeaza cazarea, odata cu luarea in evidenta a persoanelor cazate si se aplica asupra tarifului de cazare pentru fiecare persoana care datoreaza aceasta taxa, pe intreaga perioada de sedere egala cu numarul de zile de cazare. 


     Unitatile de cazare au obligatia de a varsa taxa hoteliera la bugetul local lunar, pana la data de 10 inclusiv, a lunii urmatoare celei in care s-a colectat taxa hoteliera de la persoanele care au platit cazarea. 


     Unitatile de cazare au obligatia de a depune o declaratie la compartimentul de specialitate al autoritatii administratiei publice locale pana la data stabilita pentru fiecare plata a taxei hoteliere inclusiv.


     Potrivit art. 280 din Legea 571/2003, taxa hoteliera nu se aplica :


         a) persoanelor fizice in varsta de pana la 18 ani, inclusiv;


         b) persoanelor fizice cu handicap grav sau accentuat ori persoanelor invalide de gradul I sau II;


         c) pensionarilor sau studentilor;


         d) persoanelor fizice aflate pe durata satisfacerii stagiului militar;


         e) veteranilor de razboi;


         f) vaduvelor de razboi sau vaduvelor veteranilor de razboi care nu s-au recasatorit;


         g) persoanelor fizice prevazute la art. 1 al Decretului – lege nr. 118/1990 privind acordarea unor drepturi persoanelor persecutate din motive politice de dictatura instaurata cu incepere de la 6 martie 1945, precum si a celor deportate in strainatate ori constituite in prizonieri, republicata cu modificarile si completarile ulterioare.


         h) sotului sau sotiei uneia dintre persoanele fizice mentionate la lit. b)–g) care este cazat/cazata impreuna cu o persoana mentionata la lit. b)–g).
ANEXA  3
                                                                                                                                                                                                                              LA HOTĂRÂREA NR. 105/29.09.2011
IMPOZITUL PE MIJLOACELE  DE TRANSPORT
MIJLOACE DE TRANSPORT CU TRACŢIUNE MECANICĂ
	Nr. crt.
	Tipul de autovehicule
	Nivel impozit propus  in anul 2012 
lei / 200 cm3

	1.
	Motorete, scutere,motociclete şi autoturisme cu capacitatea cilindrica de pina la 1600 cmc inclusiv
	8

	2.
	Autoturisme cu capacitatea cilindrica intre 1601 cmc si 2000 cmc inclusiv
	18

	3.
	Autoturisme cu capacitatea cilindrica intre 2001 cmc si 2600 cmv inclusiv
	72

	4.
	Autoturisme cu capacitatea cilindrica intre 2601 cmc si 3000 cmc inclusiv
	144

	5.
	Autoturisme cu capacitatea cilindrica de peste 3001 cmc
	290

	6.
	Autobuze,autocare,microbuze
	24

	7.
	Alte autovehicule cu masa totala maxima autorizata de pina la 12 tone inclusiv
	30

	8.
	Tractoare inmatriculate
	18


Impozitul pe mijloacele de transport se calculează în funcţie de capacitatea cilindrică a acestuia prin înmultirea fiecărei grupe de 200 cm3 sau fracţiune din aceasta, cu suma corespunzătoare din tabel.
                     Pentru ataşe taxa anuală se stabileşte la nivelul de 50 % din taxa datorată pentru motociclete, motorete, scutere.

